L 317/28 Jurnalul Oficial al Uniunii Europene 4.11.2014 REGULAMENTUL (UE, EURATOM) NR. 1142/2014 AL PARLAMENTULUI EUROPEAN ȘI AL CONSILIULUI din 22 octombrie 2014 de modificare a Regulamentului (UE, Euratom) nr. 966/2012 în ceea ce priveşte finanțarea partidelor politice europene PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 322, coroborat cu Tratatul de instituire a Comunității Europene a Energiei Atomice, în special articolul 106a, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Curţii de Conturi (!), hotărând în conformitate cu procedura legislativă ordinară (?), întrucât: (1) Partidele politice la nivel european sunt importante ca factor de integrare în Uniune. ( Articolul 10 din Tratatul privind Uniunea Europeană și articolul 12 alineatul (2) din Carta drepturilor fundamentale a Uniunii Europene prevăd că partidele politice la nivel european contribuie la formarea conştiinței politice europene şi la exprimarea voinței politice a cetățenilor Uniunii. (3) La 4 noiembrie 2003, Parlamentul European și Consiliul au adoptat Regulamentul (CE) nr. 2004/2003 privind statutul și finanțarea partidelor politice la nivel european (?). ( În Rezoluția sa din 6 aprilie 2011 referitoare la aplicarea Regulamentului (CE) nr. 2004/2003 privind statutul și finanțarea partidelor politice la nivel european (*), Parlamentul European, din perspectiva experienței acumulate, a sugerat o serie de îmbunătățiri privind finanțarea partidelor politice europene și a fundațiilor politice europene. (5)  La data de 22 octombrie 2014, Parlamentul European și Consiliul au adoptat Regulamentul (UE, Euratom) nr. 1141/2014 (*) de abrogare a Regulamentului (CE) nr. 2004/2003, care stabilește noi norme referitoare, printre altele, la finanțarea partidelor politice şi a fundațiilor politice la nivel european, în special în ceea ce priveşte condițiile de finanțare, acordarea şi distribuirea fondurilor, donațiile și contribuțiile, finanțarea campaniilor aferente alegerilor pentru Parlamentul European, cheltuielile rambursabile, interzicerea finanţării, conturile, raportarea și auditul, punerea în aplicare și controlul, sancţiunile, cooperarea dintre Autoritatea pentru partidele și fundațiile politice europene, ordonatorul de credite al Parlamentului European şi statele membre şi transparența. (6)  Regulamentul (UE, Euratom) nr. 966/2012 al Parlamentului European şi al Consiliului (*) („Regulamentul financiar”) ar trebui să includă norme privind contribuțiile din partea bugetului general al Uniunii în beneficiul partidelor politice europene, astfel cum prevede Regulamentul (UE, Euratom) nr. 1141/2014. Normele respective ar trebui să acorde partidelor politice la nivel european un grad mai mare de flexibilitate în ceea ce priveşte termenele de utilizare a acestor contribuții, deoarece natura activităților lor impune acest lucru. (7) Sistemul de sprijin financiar în beneficiul partidelor politice europene printr-un grant de funcționare, astfel cum se prevede la articolul 125 alineatul (6) din Regulamentul financiar, nu este adecvat nevoilor lor, în special în ceea ce priveşte obligația de a prezenta un program anual de lucru, o cerință care nu există în legislația statelor membre. Prin urmare, sprijinul financiar acordat partidelor politice europene ar trebui să fie efectuat sub forma unei contribuții specifice, pentru a răspunde nevoilor specifice ale partidelor politice europene. Cu toate acestea, având în vedere faptul că fundațiile politice europene intră în continuare sub incidența dispozițiilor referitoare la granturi din Regulamentul financiar, ar trebui să fie posibil ca fundațiilor respective să li se aplice reportarea limitată la trei luni prevăzută în prezent la articolul 125 alineatul (6) din Regulamentul financiar. () JO C4, 81.2014, p. 1. (?) Poziţia Parlamentului European din 16 aprilie 2014 (nepublicată încă în Jurnalul Oficial) şi Decizia Consiliului din 29 septembrie 2014. (') JO L 297, 15.11.2003, p. 1. ( JO C 296 E, 2.10.2012, p. 46. (*) Regulamentul (UE, Euratom) nr. 1141/2014 al Parlamentului European şi al Consiliului din 22 octombrie 2014 privind statutul și finanțarea partidelor politice europene și a fundațiilor politice europene (a se vedea pagina 1 din prezentul Jurnal Oficial). (*) Regulamentul (UE, Euratom) nr. 966/2012 al Parlamentului European şi al Consiliului din 25 octombrie 2012 privind regulamentul financiar aplicabil bugetului general al Uniunii şi de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2022, p. 1).